CELEX: 31992R0509
Language: ro
Date: 1992-02-28 00:00:00
Title: Commission Regulation (EEC) No 509/92 of 28 February 1992 concerning the classification of certain goods in the Combined Nomenclature

02/Volumul 05
            
            
               RO
            
            
               Jurnalul Ofícial al Uniunii Europene
            
            
               11
            
         31992R0509
   
               L 055/80
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 509/92 AL COMISIEI
   
   din 28 februarie 1992
   privind clasificarea anumitor mărfuri în Nomenclatura Combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), astfel cum a fost modificat ultima dată prin Regulamentul (CEE) nr. 396/92 (2), în special articolul 9,
   întrucât, pentru a asigura aplicarea uniformă a Nomenclaturii Combinate anexate la regulamentul menționat anterior, este necesar să fie adoptate dispoziții privind clasificarea mărfurilor prevăzute de anexa la prezentul regulament;
   întrucât Regulamentul (CEE) nr. 2658/87 stabilește regulile generale de interpretare a Nomenclaturii Combinate; întrucât aceste reguli se aplică, de asemenea, oricărei alte nomenclaturi care se bazează pe aceasta, chiar parțial sau, eventual, adăugând subdiviziuni la aceasta, și care se stabilește prin reglementări comunitare specifice, în vederea aplicării unor măsuri tarifare sau de altă natură, în cadrul comerțului cu mărfuri;
   întrucât, în temeiul regulilor generale menționate anterior, mărfurile descrise în coloana 1 din tabelul anexat la prezentul regulament trebuie încadrate la codurile NC corespunzătoare, indicate în coloana 2, în conformitate cu motivele indicate în coloana 3;
   întrucât ar trebui ca informațiile tarifare obligatorii emise de autoritățile vamale ale statelor membre cu privire la clasificarea mărfurilor în nomenclatura vamală și care nu sunt conforme cu drepturile instituite prin prezentul regulament, să poată fi în continuare invocate de către titularul acestora, în conformitate cu articolul 6 din Regulamentul (CEE) nr. 3796/90 (3), pe parcursul unei perioade de trei luni, în cazul în care acesta din urmă a încheiat un contract precum cel preconizat la articolul 14, alineatul (3), litera (a) sau (b) din Regulamentul (CEE) nr. 1715/90 al Comisiei (4);
   întrucât măsurile prevăzute de prezentul regulament sunt conforme cu avizul Comitetului pentru nomenclatură,
   ADOPTĂ PREZENTUL REGULAMENT:
   Articolul 1
   Mărfurile descrise în coloana 1 din tabelul anexat trebuie încadrate în Nomenclatura Combinată la codurile NC corespunzătoare, indicate în coloana 2 din tabelul menționat anterior.
   Articolul 2
   Informațiile tarifare obligatorii, emise de autoritățile vamale ale statelor membre, care nu sunt conforme cu drepturile instituite prin prezentul regulament pot fi în continuare invocate de către titularul acestora, în conformitate cu articolul 6 din Regulamentul (CEE) nr. 3796/90, pe parcursul unei perioade de trei luni, în cazul în care acesta a încheiat un contract precum cel preconizat la articolul 14 alineatul (3) litera (a) sau (b) din Regulamentul (CEE) nr. 1715/90.
   Articolul 3
   Prezentul regulament intră în vigoare în a douăzeci și una zi de la data publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 februarie 1992.
      
         
            Pentru Comisie
         
         Christiane SCRIVENER
         
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 44, 20.2.1992, p. 9.
   
      (3)  JO L 365, 28.12.1990, p. 17.
   
      (4)  JO L 160, 26.6.1990, p. 1.
   ANEXĂ
   
               Descrierea mărfurilor
            
            
               Clasificare Cod NC
            
            
               Explicație
            
         
               (1)
            
            
               (2)
            
            
               (3)
            
         
               1.
            
            
               Produs format dintr-un amestec de reziduuri rezultate din fabricarea amidonului din porumb (aproximativ 40 %), reziduuri rezultate din extragerea uleiului din germeni de porumb obținuți pe cale umedă (aproximativ 30 %) și din reziduuri de la distilarea alcoolului din porumb („corn distillers”) (aproximativ 30 %), prezentând următoarele caracteristici analitice, cu greutatea calculată la substanță uscată:
            
            
               2309 90 41
            
            
               Clasificarea se stabilește în conformitate cu regulile generale 1 și 6 de interpretare a Nomenclaturii Combinate, cu nota complementară nr. 1 de la capitolul 23, precum și cu textele codurilor NC 2309, 2309 90 și 2309 90 41.
            
         
               –amidon
            
            
               18 %
            
            
               în conformitate cu metoda din Anexa I titlul 1 la Directiva 72/199/CEE a Comisiei (1)
               
            
         
               – proteine (N × 6,25)
            
            
               28 %
            
            
               în conformitate cu metoda din Anexa I titlul 2 la Directiva 72/199/CEE a Comisiei
            
         
               – substanțe grase
            
            
               4,4 %
            
            
               în conformitate cu metoda A din Anexa I la Directiva 84/4/CEE a Comisiei (2)
               
            
         
               Se utilizează în nutriția animalelor.
            
         
               2.
            
            
               Preparat compus în special dintr-un amestec de aproximativ 60 %, în greutate, de hidrogenoortofosfat de calciu („fosfat dicalcic”) și de aproximativ 40 %, în greutate, de bis (dihidrogenoortofosfat) de calciu („fosfat monocalcic”), utilizat în hrana animalelor.
            
            
               2309 90 99
            
            
               Clasificarea se stabilește în conformitate cu regulile generale 1 și 6 de interpretare a Nomenclaturii Combinate, precum și cu textele codurilor NC 2309, 2309 90 și 2309 90 99 (a se vedea și notele explicative la Sistemul Armonizat, poziția 23.09, partea II.C).
            
         
      (1)  JO L 123, 29.5.1972, p. 6.
   
      (2)  JO L 15, 18.1.1984, p. 28.